স্টিভেন সীগাল
স্টিভেন ফ্রেদেরিক সীগাল (ইংরেজি: Steven Frederic Seagal; জন্ম: ১০ এপ্রিল, ১৯৫২) মিশিগান অঙ্গরাজ্যের ল্যানসিংয়ে জন্মগ্রহণকারী বিশিষ্ট মার্কিন চলচ্চিত্র তারকা, প্রযোজক, লেখক, মার্শাল আর্টিস্ট ও গিটারবাদক। আকিদোতে ৭ম-ড্যান ব্ল্যাকবেল্টধারী সীগাল জাপানে আকিদোর প্রশিক্ষকেরও দায়িত্ব পালন করেছেন। তিনিই প্রথম বিদেশী ব্যক্তিত্ব, যিনি জাপানে আকিদো দোজো পরিচালনা করেছেন।